1. UVOD
Javno preduzeće za nacionalne parkove Crne Gore (JPNPCG) planira adaptaciju postojećeg objekta planinarskog doma Sušica u Nacionalnom parku Durmitor, s ciljem obezbjeđenja adekvatnog prostora za boravak planinara (posjetilaca).
[bookmark: _Hlk198034162]Objekat se nalazi na katastarskoj parceli broj 1868, upisanoj u List nepokretnosti broj 121, KO Crna Gora – Opština Žabljak. Nalazi se pored asfaltiranog puta koji povezuje Žabljak sa Malom Crnom Gorom, na udaljenosti od oko 25 km od Žabljaka i 5 km od Male Crne Gore. Lokacija nema razvijenu infrastrukturu, osim pristupa putem, a parcela je okružena privatnim zemljištem.
Objekat je u funkciji zaštite planinara koji posjećuju dolinu Sušice i planinare ka višim vrhovima Durmitora. Zbog njegovog značaja, objekat je potrebno adaptirati i privesti namjeni, uz očuvanje ambijentalnih i funkcionalnih vrijednosti.

2. CILJ I SVRHA PROJEKTNOG ZADATKA
Cilj projektovanja je adaptacija i funkcionalno unapređenje postojećeg objekta planinarskog doma, kako bi se omogućio siguran i kvalitetan boravak planinara, te obezbijedio radni prostor za nadzornika Nacionalnog parka Durmitor.
Svrha projekta je:
· Podizanje kvaliteta boravka posjetilaca;
· Unapređenje tehničke i funkcionalne infrastrukture objekta;
· Promocija prirodnih i kulturnih vrijednosti NP Durmitor.

3. PREDMET PROJEKTOVANJA
Namjena objekta: planinarski dom
Spratnost: P + 2 (prizemlje + sprat 1 + sprat 2)
Postojeći sadržaji:
Prizemlje (suteren): toaleti (neispravni), prostor za ostavu, ulazni hol, stepenište;
Sprat 1: restoranski dio, šank, mini kuhinja, ognjište za loženje;
Sprat 2: hodnik, četiri spavaće sobe.

Postojeće stanje:
Kuhinja i restoranski dio imaju dotrajalu opremu; voda nije razvedena; grijanje nedovoljno;
U sobama su zidne obloge oštećene, stolarija dotrajala; kreveti i dušeci djelimično iskoristivi uz čišćenje;
Podrum sa toaletima je u lošem sanitarno-tehničkom stanju, sa pojavom buđi i vlage;
Stolarija i podovi na cijelom objektu zahtijevaju sanaciju ili zamjenu;
Objekat ima izvedene jednostavne instalacije vode, kanalizacije i elektrike, ali nije priključen na mrežu;
Vodosnabdijevanje je sa obližnjeg izvora, a objekat koristi sopstvenu septičku jamu.

Predmet projektovanja:
Adaptacija planinarskog doma u cilju obezbjeđenja funkcionalnih, sanitarno-tehničkih i energetskih uslova za boravak korisnika i rad osoblja, uz očuvanje tradicionalnog izgleda objekta i uklapanje u prirodni ambijent.

4. TEHNIČKE OSNOVE ZA PROJEKTOVANJE
Lokacija: Sušica, NP Durmitor, opština Žabljak;
· Adaptaciju izvesti u postojećim gabaritima objekta;
· Sačuvati tradicionalni izgled i uklopiti ga u prirodni pejzaž;
· Tehničko rješenje mora biti usklađeno sa važećim zakonima i propisima, uključujući pristupačnost osobama sa smanjenom pokretljivošću, u mjeri u kojoj je to tehnički moguće;
· Voditi računa o specifičnim uslovima gradnje i transporta na nepristupačnoj lokaciji.

5. SPECIFIČNI ZAHTJEVI
Projektant je dužan da:
· Izradi idejno rješenje adaptacije objekta sa predmjerom i predračunom;
· Predvidi razvođenje vode do kuhinje i sanitarnih čvorova;
· Planinarski dom nema priključak na električnu mrežu. Projektovati alternativno napajanje električnom energijom uz pomoć autonomnog solarnog sistema i agregata, radi efikasnog sistema osvjetljenja i napajanja osnovnih uređaja;
· Zadrži restoranski prostor uz funkcionalno poboljšanje (toplotna izolacija, grijanje, nova stolarija ako je potrebna, sanacija poda);
· Prilagodi sanitarne čvorove savremenim higijenskim standardima, uključujući zamjenu sanitarija i eventalno ventilaciju;
· Uredi sobe za spavanje uz obaveznu sanaciju zidova, plafona i podova, kao i zamjenu dotrajale stolarije;
· Predvidi sobu za nadzornika NP Durmitor;
· Predvidi mjeru zaštite unutrašnjih obloga (lakiranje lamperije, zamjena dotrajalih dijelova);
· Sačini projekat u skladu sa Pravilnikom o načinu izrade i sadržini tehničke dokumentacije za građenje objekta („Službeni list CG“, br. 44/2018 i 43/2019);
· Dostavi tri štampane i jednu elektronsku verziju projektne dokumentacije;
· Sagleda tehničke mogućnosti za snabdijevanje iz prirodnog izvora i planira jednostavan, ali funkcionalan vodovodni sistem;
Prilikom projektovanja koristiti materijale otporne na vlagu, buđ i ekstremne uslove planinskog okruženja.

6. VREMENSKI OKVIR
Rok za izradu projektne dokumentacije iznosi 45 dana od dana potpisivanja ugovora sa investitorom.
7. ANGAŽOVANI STRUČNJACI I SARADNJA
U izradi projektne dokumentacije potrebno je angažovati stručnjake odgovarajućih profila (građevinski inženjer, arhitekta, elektroinženjer), uz obaveznu saradnju sa predstavnicima JPNPCG i NP Durmitor.8. SPISAK PRILOGA
Foto dokumentacija;
Grafički prilozi (postojeće i planirano stanje);
Predmjer i predračun radova.
INVESTITOR

